wickkiey/tamil-wikipedia-chunked huggingface dataset:
# மு. ராமதாஸ்

**மு. ராமதாஸ்** (பிறப்பு: அக்டோபர் 11, 1949) என்பவர் இந்தியாவின் பதினான்காவது மக்களவை உறுப்பினர் ஆவார். இவர் 2004 ஆம் ஆண்டு நடந்த நாடாளுமன்றத் தேர்தலில், புதுச்சேரி மக்களவைத் தொகுதியில் இருந்து தேர்ந்தெடுக்கப்பட்டார். இவர் இராமதாஸ் தலைமையில் உள்ள பாட்டாளி மக்கள் கட்சியின் உறுப்பினராக உள்ளார். பதினைந்தாவது மக்களவைத் தேர்தலில் புதுச்சேரி தொகுதியில் போட்டியிட்ட இவர், வி. நாராயணசாமியிடம், 91,772 வாக்குகள் வித்தியாசத்தில் தோல்வியடைந்தாா்.
# கற்றல் குறைபாடு விளக்கம்

## கற்றல் குறைபாடு விளக்கம்

ஒருவரது கற்றலில், ஏதோ சில காரணங்களால் மற்றவர்கள்போல இயல்பாக கற்க இயலாமல் போவதற்கு சில பல காரணிகள் காரணமாக அமைந்துள்ளன. கற்றல் குறைபாடு என்பது கற்க முடியாமல் இருப்பது என்று அர்த்தமல்ல. ஒரு குறிப்பிட்ட மாதிரியாக, அனைவரும் கற்பதுபோல் கற்க முடியாமல் இருப்பதுவே ஆகும். இவர்களைத் திறன் குறைபாடு உடையவர்கள் என்று தவறுதலாக மாற்றிப் புரிந்து கொள்வதற்கு பதிலாக, இவர்களை "மாற்றிக் கற்றல்¹" திறனுடையவர்கள் எனவும் கூறலாம்.  
[] Learning Disability
# எலும்பு அறை

உடற்கூறியலில் **எலும்பு அறை** (*sinus*) என்பது மூக்கின் அருகில் உள்ள மண்டையோட்டு எலும்பில் அமைந்துள்ள அறைகள் ஆகும்.பொதுவாக மனிதா்களில் மூக்கின் அருகில் நான்கு எலும்பறைகள் ஆகும்.மேலும் உடல் உறுப்புகளில் அல்லது திசுக்களில் உள்ள அசாதாரண வெற்றிடமும் இவ்வாறாக அழைக்கப்படுகிறது.
# எலும்பு அறை

### சொற்பொருள்

சைனஸ் (இலத்தீன் மொழியில்) என்னும் சொல் பை வளைவு கிண்ணம் எனப் பொருள்படும்.உடற்கூறியிலில் வெவ்வேறு பொருட்களில் பயன்படுத்தப்படுகிறது.
# எலும்பு அறை

### மூக்குப்புற எலும்பறைகள்

மூக்கின் இருப்புறங்களிலும் மொத்தம் நான்கு இணை எலும்பறைகள் காணப்படுகின்றன.அவை  
- கண்ணிடை எலும்பறைகள் இலு கண்களுக்கு இடையே மூக்கின் இருப்பக்கங்களிலும் உள்ளன.
- நெற்றி எலும்பறைகள் மூக்கின் மேற்பகுதியில் நெற்றியில் அமைந்துள்ள இணை ஆகும்.
- கண்ண எலும்பறைகள் மூக்கின் இருப்புறங்களிலும் கண்ணப்பகுதியில் அமைந்துள்ளன.
- ஆப்பு எலும்பறைகள் மண்டையோட்டின் உட்பகுதியில் கண்ணிற்கு நோ் கீழே கழுத்துக்கு சற்று மேலே அமைந்துள்ளன.
# எலும்பு அறை

### பயன்கள்

1. எலும்பறைகள் குரல் உருவாக்கத்தில் பங்குப்பெறுகின்றன
1. எலும்பறைகள் உட்சுவாசத்தின் போது காற்றினை வடிகட்டி உள்ளனுப்புகிறது.
1. காற்றறைகளாக அமைந்துள்ளதால் மண்டையோட்டின் எடை குறைவாக உள்ளது.  
=
# மாண்டேகு-செம்ஸ்போர்டு சீர்திருத்தங்கள்

**மாண்டேகு-செம்ஸ்போர்டு சீர்திருத்தங்கள்** (*Montagu–Chelmsford Reforms*), 1919ல் பிரித்தானிய இந்தியாவின் தலைமை ஆளுநராக இருந்த செம்ஸ்போர்டு பிரபு மற்றும் பிரித்தானிய இந்திய அரசின் செயலாளர் எட்வின் சாமுவேல் மாண்டேகுவும் இணைந்து, பிரித்தானிய இந்திய மாகாண நிர்வாகங்களில் இந்தியர்களுக்கு சுயாட்சி வழங்க, 1919ல் ஒரு அறிக்கையை தயாரித்து பிரித்தானியப் பேரரசுக்கு அனுப்பினர்.  
இதனடிப்படையில் இந்திய அரசுச் சட்டம், 1919 நிறைவேற்றப்பட்டது. இச்சட்டப்படி சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் வரையறுக்கப்பட்ட அதிகாரங்களுடன், மக்கள் பிரதிநிதிகள் கொண்ட சட்டமன்றங்கள் நிறுவப்பட்டது.
# மாண்டேகு-செம்ஸ்போர்டு சீர்திருத்தங்கள்

## சீர்திருத்தங்கள்

, வைஸ்ராய்]]  
, பிரிதானிய இந்திய அரசின் தலைமைச் செயலளர்]]  
பிரித்தானிய இந்திய அரசின் தலைமைச் செயலாளர் எட்வின் சாமுவேல் மாண்டேகு, இந்தியர்களுக்கு வரையறுக்கப்பட்ட அரசியல் சுயாட்சி வழங்குவதற்கு வைஸ்ராய் செம்ஸ்போர்டு பிரபு மற்றும் விடுதலை இயக்கத் தலைவர்களுடன் கலந்து பேசினார்.  
பின்னர் புபேந்திரநாத் போஸ், ரிச்சர்டு ஹேலி-ஹட்சின்சன், வில்லியம் டியூக் மற்றும் சார்லஸ் வென்றி ராபர்ட் ஆகியோருடன் கலந்துரையாடி மாண்டேகு-செம்ஸ்போர்டு சீர்திருத்தங்கள் எனும் பெயரில் அறிக்கை 1917ம் ஆண்டின் இறுதியில் தயாரிக்கப்பட்டது.  
மாண்டேகு-செம்ஸ்போர்டு சீர்திருத்த அறிக்கை, ஐக்கிய இராச்சியத்தின் நாடாளுமன்றத்தால் ஏற்றுக் கொள்ளப்பட்டு, இந்தியர்களுக்கு அரசியல் சுயாட்சி வழங்கும் இந்திய அரசுச் சட்டம், 1919 நிறைவேற்றப்பட்டது. இச்சட்டப்படி 1921ல் சென்னை மாகாணம், வங்காள மாகாணம், பம்பாய் மாகாணம், மத்திய மாகாணம் மற்றும் பஞ்சாப் மாகாணங்களில் இந்திய மக்களின் பிரதிநிதிகள் கொண்ட சட்டமன்றங்கள் நிறுவப்பட்டது.  
பின்னர் 1932ல் மத்தியப் பிரதேசம், பிகார், ஒரிசா மற்றும் அசாம் மற்றும் வடமேற்கு எல்லைப்புற மாகாணங்களுக்கும் இந்திய மக்களின் பிரதிநிதிகள் கொண்ட சட்டமன்றங்கள் அமைக்கப்பட்டது.  
மேலும் பிரித்தானிய இந்தியாவின் மத்திய அரசு மற்றும் இந்திய மாகாண அரசுகளின் அதிகாரங்கள்,கடமைகள், பொறுப்புகள் வரையறுக்க்கப்பட்டது.
இதன் படி, பிரித்தானிய இந்தியாவின் மைய அரசிற்கு இராணுவம், வெளியுறவுத் துறை, தொலைதொடர்புத் துறை, அஞ்சல் துறை, வெளிநாட்டு வாணிகம், இரயில்வே முதலிய முக்கியத் துறைகளும்; இந்திய மாகாண அரசுகளுக்கு மருத்துவம், சுகாதாரம், கல்வி, பொதுத்துறை, நீர்பாசானம், காவல் துறை, சிறைத்துறை, நீதித்துறை, உள்ளாட்சித் துறை முதலிய துறைகள் ஒதுக்கப்பட்டது. மாகாண அரசுக்கு ஒதுக்கப்படாத துறைகளை மைய அரசே கவணிக்கும்.  
மாகாண அரசுகள் எடுக்கும் தீர்மானங்களுக்கு மாகாண ஆளுநரின் ஒப்புதல் பெற வேண்டும். இல்லை எனில் மாகாண அரசுகள் எடுக்கும் முடிவுகள் நடைமுறைக்கு வராது.  
1920ல் உள்ளாட்சி நிர்வாகத்தை மேற்கொள்ள உள்ளூர் இந்திய மக்களின் பிரதிநிதிகள் நிர்வகிக்கும் நகராட்சி, மாநகராட்சி மன்றங்கள் அமைக்க மாண்டேகு-செம்ஸ்போர்டு குழு அறிக்கையாக தயாரித்தது பிரித்தானிய அரசுக்கு பரிந்துரைத்து. 1921ல் கிராமப்புற மக்களின் மேம்பாட்டிற்காக பஞ்சாயத்துக் குழுக்கள் அமைக்கப்பட்டது.
# மாண்டேகு-செம்ஸ்போர்டு சீர்திருத்தங்கள்

## சீர்திருத்தங்கள்

### மாண்டேகு-செம்ஸ்போர்டு குழுவின் இதர சீர்திருத்தங்கள்

1. பிரித்தானிய இந்திய அரசின் நிர்வாகத்தை இந்தியச் செயலர் நடத்த வேண்டும்.
1. இந்திய நாடாளுமன்றம் மேலவை மற்றும் கீழவை என இரண்டு அவைகள் கொண்டிருக்க வேண்டும்.
1. இந்திய நாடாளுமன்றம் இயற்றும் சட்டங்கள் இந்தியா முழுமைக்கும் செல்லுபடியாகும்.
1. இந்தியத் தலைமை ஆளுநருக்கு மாகாண சட்டமன்றங்களை கலைக்கும் அதிகாரம் மற்றும் மாகாணங்களில் அவரசர நிலை பிரகடனம் செய்யும் அதிகாரம்.
1. இந்தியத் தலைமை ஆளுநரின் நிர்வாகக் குழுவின் எட்டு உறுப்பினர்களில் மூவர் இந்தியர்களாக இருக்க வேண்டும்.
1. மாகாண சட்டமன்றங்கள் மேலவை மற்றும் கீழவை என இரண்டு அவைகள் கொண்டதாக இருக்க வேண்டும்.
# மாண்டேகு-செம்ஸ்போர்டு சீர்திருத்தங்கள்

## இந்தியாவில் எதிர்ப்பு

மாண்டேகு-செம்ஸ்போர்டு சீர்திருத்தங்கள் இந்தியாவில் பிரித்தானிய அரசிற்கெதிராக கடும் எதிர்ப்பு கிளம்பியது. மகாத்மா காந்தி பிரித்தானிய அரசிற்கு எதிராக ஒத்துழையாமை இயக்கம் எனும் போராட்டத்தை துவக்கினார். பிரித்தானிய அரசின் எதிர்ப்பாளர்களை அடக்க ரௌலட் சட்டத்தின் படி, விசாரணை இன்றி சிறையில் அடைத்தனர்.  
ரௌலட் சட்டத்திற்கு எதிராக, ஏப்ரல், 1919ல் பஞ்சாப் மாகாணத்தில் உள்ள அமிர்தசரஸ் நகரத்தின் ஜாலியன்வாலா பாக் தோட்டத்தில் கூடிய ஆயிரக்கணக்கான போராட்டக்காரர்களின் மீது முன்னறிவிப்பு ஏதும் இன்றி பிரித்தானியா இராணுவத்தினர் சுட்டதில் 376 பேர் படுகொலை செய்யப்பட்டனர்.
ஜாலியன்வாலா பாக் படுகொலை காரணான ரெசினால்டு டையர் மீது ஹண்டர் விசாரணைக்குழு அமைக்கப்பட்டது.  
ஜாலியன்வாலா பாக் படுகொலையால், இந்தியா முழுவதும் பிரித்தானிய அரசிற்கெதிரான போரட்டங்கள் வலுப்பெற்றது. 1920ல் இந்திய தேசிய காங்கிரசு கூட்டத்தில் முழுமையான சுயாட்சி கோரிக்கை வலியுறுத்தப்பட்டது.
# மாண்டேகு-செம்ஸ்போர்டு சீர்திருத்தங்கள்

## சீராய்வு

சைமன் மாண்டேகு-செம்ஸ்போர்டு சீர்திருத்தங்களை மறு ஆய்வு செய்ய சைமன் குழு அமைக்கப்பட்டது. இந்தியர்களின் முழு சுயாட்சி கோரிக்கைக் குறித்து பரிசீலனை செய்ய லண்டனில் 1930, 1931, 1932 ஆகிய மூன்று வட்டமேசை மாநாடுகள் நடைபெற்றது. மகாத்மா காந்தி 1931ல் நடைபெற்ற வட்டமேஜை மாநாட்டில் கலந்து கொண்டார்.  
வட்ட மேஜை மாநாட்டின் முடிவுகளின் படி, இந்திய அரசுச் சட்டம், 1935 நிறைவேற்றப்பட்டது. இதன் படி மாகாணங்களில் இரட்டை ஆட்சி முறை ஒழிக்கப்பட்டது.
# ஆண்டிப்பட்டி (அரூர்)

**ஆண்டிப்பட்டி** (*Andipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொளகம்பட்டி ஊராட்சிக்கு உட்பட்ட ஒரு கிராமம்.
# ஆண்டிப்பட்டி (அரூர்)

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 37 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநில தலைநகரான சென்னையிலிருந்து 264 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'37.7"N 78°26'37.5"Eஆகும்.
# ஆண்டிப்பட்டி (அரூர்)

## மக்கள் வகைப்பாடு

இங்கு 105 குடும்பங்களும் 412 மக்களும் வசிக்கின்றனர். இதில் 216 ஆண்களும் 196 பெண்களும் அடங்குவர்.
# சாத்தம்பாடி

**சாந்தம்பாடி** (*Santhampadi*) தமிழ்நாட்டில் அரியலூர் மாவட்டம், உடையார்பாளையம் வட்டத்தில் உள்ள ஒரு கிராமம் ஆகும்.
# சாத்தம்பாடி

## மக்கள் தொகை

சாந்தம்பாடி கிராமத்தில் மொத்தம் 4047 பேர் 2001ஆம் ஆண்டு கணக்கெடுப்பின்படி இருந்தனர். இவர்களில் ஆண்கள் 2008 பேர் 2039 பேர் பெண்கள்.
# தாவரங்களில் உள்ள நிறமிகள்

நிறமி.]]  
தாவரங்களில் நிறமிகளின் முதன்மை செயல்பாடு ஒளிச்சேர்க்கை ஆகும், இது பச்சை நிறமியான பச்சையம் மற்றும் பல வண்ணமயமான நிறமிகளைப் பயன்படுத்தி, அவற்றால் முடிந்தவரை ஒளி ஆற்றலை உறிஞ்சுகின்றன.  
தாவர நிறமிகளில் போர்பிரைன்கள், கரோட்டினாய்டுகள், அந்தோசயினின்கள் மற்றும் பெட்டாலைன்கள் போன்ற பல மூலக்கூறுகள் உள்ளன. அனைத்து உயிரியல் நிறமிகளும் ஒளியின் குறிப்பிட்ட அலைநீளங்களைத் தேர்ந்தெடுத்து மற்றவற்றை பிரதிபலிக்கின்றன.
# ஓடிநட்சித்திர மீன்

**ஓடி நட்சத்திர மீன்** ஆழ்கடல்வாழ் உயிரினம் ஆகும். இது புறத்தோலில் முட்கள் உடையது. கற்கள் கடல் புற்களில் ஒளிந்திற்கும்.இரவில் வெளிவரும்.ஒளிரும் தன்மை உடையது.
# ஓடிநட்சித்திர மீன்

## பண்புகள்

தசையால் நீரை வெட்டிச் செல்லும்.மண் பகுதியில் வளை தோண்டும் .400மீ ஆழமான பகுதியில் வாழும்.
# ஓடிநட்சித்திர மீன்

## உடலமைப்பு

அளவில் சிறியவை.வட்ட வடிவிலானவை .ஐந்து கைகள், ஐந்து கணுக்களை உடையது .பாம்பு நட்சத்திர மீன் என்ற மறுபெயரும் உண்டு. சில இனங்கள் நச்சுவடையவை.நட்சத்திர மீன்களுடன் காணப்படும் .வாய் பகுதியை சுற்றி ஐந்து தாடைகள் கீழ் அமைந்துள்ளது.கைகள் தாடை பகுதி வரை உள்ளது.ஊர்ந்து செல்லும் போது ஏறுபடுகின்ற அசைவுகளால் நீந்தி செல்கின்றன.
# ஓடிநட்சித்திர மீன்

## உணவு

நீர் தளத்தில் காணப்படும் துணுக்குகள் ,மட்கிய பொருள்கள் ,இறந்த அல்லது சிறிய உயிரினகளை உட்கொள்கிறது .உணவு பொருட்களை வடிகட்டி , தின்று வாழுதல் முறையில் உட்கொள்ளும் .உட்பக்கமாக காணப்படும் சுரபியினால் மூச்சு விடுகிறது. உணர்வுக் கலங்கள் உணர்வு உறுப்பாக செயல்படும்.ஒளியை விட்டு அகன்று செல்லும் தன்மை கொண்டது.
# ஓடிநட்சித்திர மீன்

## இனப்பெருக்கம்

உடல் பிளவுபட்டு பாலிலி இனப்பெருக்கம் நடைபெறும் .ஆண் பெண் தனித்தனியாக காணப்படுகிறது..முதலில் ஆணாகவும் பின்னர் பெண்ணாகவும் வாழுந்து மடிகின்றன. பாலினக் கலங்கள் வெளியேற கடல் நீரில் கருத்தரிக்கின்றன. 2000 வகை மீன்கள் வாழ்வதாக அறியப்பட்டுள்ளது.
# கமலா சத்தியநாதன்

**கமலா சத்தியநாதன்** (*Kamala Satthianadhan*;1880–1950), ஓர் இந்திய எழுத்தாளராவார். பெண்ணியவாதியான இவர் 1901 மற்றும் 1938 ஆம் ஆண்டுகளுக்கிடையில் புழக்கத்தில் இருந்த ஒரு பிரபலமான உள்ளூர் வெளியீடான இந்தியப் பெண்கள் பத்திரிகை<nowiki/>யை நிறுவி நடத்தினார்.
# கமலா சத்தியநாதன்

## வாழ்க்கை

கமலா சத்தியநாதன் 1880 ஆம் ஆண்டு அன்னா ரத்னம் கிருட்டிணம்மாவாகப் பிறந்தார். முதலில் வீட்டுப் பள்ளியிலும் பின்னர் நோபல் கல்லூரியிலும் கல்வி கற்றார். 1898 ஆம் ஆண்டு சமசுகிருதம் மற்றும் இந்திய இலக்கியம் படித்து பட்டப்படிப்பை முடித்தார்.  
1898 ஆம் ஆண்டு பட்டம் பெற்ற பிறகு இவர் நோபல் கல்லூரியின் பேராசிரியர் சாமுவேல் சத்தியநாதனை மணந்தார். சத்தியநாதனின் முதல் மனைவி எழுத்தாளர் கிருபாபாய் 1893 ஆம் ஆண்டு இறந்தார். சமூக வழக்கத்தைத் தொடர்ந்து தனது பெயரை கமலா சத்தியநாதன் என்று மாற்றிக் கொண்டார். இவர்களுக்குப் பல குழந்தைகள் இருந்தன. இவர்களின் மகள், பத்மினி சத்தியநாதன் செங்குப்தாவும் ஓர் எழுத்தாளராக உருவானார். இவரது எழுத்தை பகுப்பாய்வு செய்வதன் மூலம் இந்திய சுதந்திரத்திற்குப் பிறகு, இந்தியப் பெண் எழுத்தாளர்கள் எவ்வாறு அச்சு மற்றும் பொதுத் துறையில் தங்கள் சொந்த கல்விப் பாதையை பிரதிநிதித்துவப்படுத்துகிறார்கள் என்பதை நன்கு புரிந்துகொள்ள முடியும்.  
சாமுவேல் சத்தியநாதன் 1906 ஆம் ஆண்டு இறந்தார். கமலா சத்தியநாதன் உள்ளூர் ராணிக்கு சமசுகிருதத்தில் பயிற்சி அளித்து தனது குடும்பத்தைக் காப்பாற்றினார். 1918 ஆம் ஆண்டில், அவர் தனது குழந்தைகளுடன் ஐக்கிய இராச்சியத்திற்கு இட்டம் பெயர்ந்து சென்றார். அங்கு தன் குழந்தைகளுக்கு உயர் கல்வியை வழங்கினார். 1923 ஆம் ஆண்டு மீண்டும் இந்தியாவிற்கு திரும்பி வந்தார். 1950 ஆம் ஆண்டு கமலா இறந்தார்.
# கமலா சத்தியநாதன்

## தொழில் மற்றும் எழுத்து

கமலா சத்தியநாதன் 1901 ஆம் ஆண்டு இந்தியப் பெண்கள் என்ற பத்திரிக்கை<nowiki/>யை நிறுவினார். பெண்களின் உரிமைகள் தொடர்பான சீர்திருத்தங்களைப் பற்றி பதிவு செய்து எழுத வேண்டும் என்ற நோக்கத்துடன் இப்பத்திரிகையைத் தொடங்கினார். பத்திரிகை விரைவில் பிரபலமடைந்தது. 1915 ஆம் ஆண்டு வரை தனது குழந்தைகளுக்கு உயர் கல்வியை வழங்குவதற்காக ஐக்கிய இராச்சியம் சென்றார். இந்த காலகட்டத்தில், அவரது சகோதரி, என்சுமேன் ஆசிரியராகப் பொறுப்பேற்று பத்திரிகையைத் தொடர்ந்தார் என்றாலும் பத்திரிகை சுறுசுறுப்பாக இயங்குவதை நிறுத்தியது. இந்தியா திரும்பியதும் கமலா சத்தியநாதன் இந்திய சுதந்திர இயக்கத்தில் தீவிரமாக ஈடுபட்டார். 1927 ஆம் ஆண்டு நின்று போன தனது பத்திரிகையை மீண்டும் தொடங்கினார். இந்த முறை அரசியலில் அதிக கவனம் செலுத்தினார். 1938 ஆம் ஆண்டு பத்திரிகை நிறுத்தப்படும் வரை தொடர்ந்து இயங்கினார்.  
அரசியல் ஆர்வலரும் கவிஞருமாகிய சரோஜினி நாயுடு, எழுத்தாளரும் கல்வியாளருமான பேகம் ரோக்கியா, வழக்கறிஞரும் எழுத்தாளருமான கார்னெலியா சோராப்சி, அரசியல்வாதியும் பிரம்மஞானியுமான அன்னி பெசன்ட் அம்மையார், பெண்ணியவாதியும் கல்வியாளருமான பண்டித இரமாபாய் , சத்தியநாதனின் உறவினரும், மதபோதகராக ருமான ஆசிரியர் மோனா என்சுமேன் போன்றவர்கள் பலரும் இவரது பத்திரிகையில் தங்களது படைப்புகளை எழுதினார்கள்.  
ஐக்கிய இராச்சியத்தில் தற்காலிகமாக தங்குவதற்கு முன்னும் பின்னும், கமலா சத்தியநாதன் பெண்கள் குழுக்கள் மற்றும் சமூக சேவை அமைப்புகளில் தீவிரமாக ஈடுபட்டு வந்தார். பெண்களுக்கு நிதி சுதந்திரம் பெற உதவுவதற்காக ஆந்திரா மற்றும் மெட்ராசு மாகணத்தில் ஒன்பது கூட்டுறவு சங்கங்களை நிறுவினார். திருநெல்வேலியில் கர்ப்பிணிப் பெண்கள் மற்றும் குழந்தைகளை பராமரிப்பதை நோக்கமாகக் கொண்ட ஒரு மையத்தை நிறுவினார், செஞ்சிலுவை சங்கம் மற்றும் ஒய்எம்சிஏ உடன் இணைந்து பணிபுரிந்தார். சாதி படிநிலையை நோக்கமாகக் கொண்ட பாகுபாடு எதிர்ப்பு நடவடிக்கைகளை ஆதரித்தார். ஆந்திரா பல்கலைக்கழகம் மற்றும் மெட்ராசு பல்கலைக்கழகங்களின் ஆட்சிக்குழு உறுப்பினராகவும் இருந்தார்.  
1898 ஆம் ஆண்டில், அவரது கணவர் சாமுவேலுடன் இணைந்து இந்திய கிறித்துவ வாழ்க்கையின் கதைகள் என்ற தலைப்பில் ஒரு கதைத் தொகுப்பை வெளியிட்டார், ஒவ்வொன்றும் மத உவமைகள் கொண்ட ஆறு கதைகளை வழங்கியது. இந்திய பெண்கள் பத்திரிகையில் இலக்கியம் மற்றும் அரசியல் பற்றிய பல கதைகள் மற்றும் விமர்சனக் கட்டுரைகளையும் வெளியிட்டார். இந்தியாவில் ஆரம்பகால பெண்ணிய இயக்கங்களை ஆதரிக்கும் வழக்கமான தலையங்க அம்சங்களுடன். இவரது மகளின் வாழ்க்கை வரலாறு உட்பட சில நாவல்களும் வெளியிட்டார்.
# பத்தான் (குஜராத்)

**பத்தான்** (*Bhathan*) என்பது இந்தியாவின் குஜராத் மாநிலம் சுரேந்தர்நகர் மாவட்டம் லிம்ப்டி தாலுக்காவில் உள்ள ஒரு கிராமமும், முன்னாள் சுதேச மாநிலமும் ஆகும். இந்த கிராமம் தசடா சட்டமன்றத் தொகுதியில் அமைந்துள்ளது
# பத்தான் (குஜராத்)

## வரலாறு

ஜலாவார் பிராண்ட்டில் வரி-கட்டும் மாநிலமான பத்தானில் ஒரு கிராமம் மட்டுமே உள்ளது. ஜலா ராஜ்புத் தலைவர்களால் ஆளப்பட்டு வந்தது..  
1901-ல் இதன் மக்கள்தொகை 405, மற்றும் இதன் மாநில வருமானம் 1,800 ரூபாய்கள் (1903-4 பெரும்பான்மை நிலத்திலிருந்து). பிரித்தானிய இந்திய அரசுக்கும் ஜூனாகத் அரசுக்கும் இது 701 ரூபாய்களை வரியாக செலுத்தியது.
# மழைப்பொழிவு வகைகள்

வானிலை ஆய்வில், பல்வேறு வகையான மழைப்பொழிவுகள் உள்ளன. அவை பெரும்பாலும் தரைமட்டத்தில் விழும் மழைப்பொழிவின் தன்மையைப் பொறுத்து உள்ளன.  
மழைப்பொழிவு நீர்ம நிலையிலும் திடநிலையிலும் விழலாம். மழைப்பொழிவின் நீர்ம வடிவங்களில் மழை, தூறல், பனி ஆகியவை அடங்கும். மழை அல்லது தூறல் உறைந்த நிலையில் விழும்போது உறைபனி மழை அல்லது உறைபனித் தூறல் எனப் பெயர் வழங்கப்படுகிறது. பனிப்பொழிவின் உறைந்த வடிவங்களில் பனி, பனிக்கட்டிகள், பனித் துகள்கள் (பனிப்பொழிவு), ஆலங்கட்டி மழை ஆகியவை அடங்கும்.
# மழைப்பொழிவு வகைகள்

## வெப்பச்சலன மழை

சூரியக் கதிர்கள் பூமத்தியரேகைப் பகுதியில் செங்குத்தாக விழுவதால் அப்பகுதி வெப்பமான பகுதியாக உள்ளது. இதனால் காற்று விரிவடைந்து செங்குத்தாக மேலெழும்புகிறது. உயரம் செல்லச் செல்ல வெப்பநிலை படிப்படையாக் குறைவதால் காற்று குளிர்ச்சியடைந்து முகில்கள் உருவாகின்றன. இந்த முகில்கள் பனிவிழும் நிலையை அடையும்போது மழைப்பொழிவு உருவாகிறது. இதுவே வெப்பச்சலனமழை எனப்படுகிறது. இவ்வகையான மழைப்பொழிவு இடி மற்றும் மின்னலைக் கொண்டிருக்கும். வழக்கமாக இம்மழைப்பொழிவானது மாலை நேரங்களில் குறிப்பாக 4 மணிக்கு வருவதால், மாலை நேர நான்கு மணி மழைப்பொழிவு (4'O Clock rain fall) என்று அழைக்கப்படுகிறது.
# மழைப்பொழிவு வகைகள்

## மலைப்பகுதி மழை

இது நில அமைப்பால் ஏற்படும் மழை எனப் பொருள்படும் ரிலிப் ரெய்ன் (Relief Rain) என்று ஆங்கிலத்தில் வழங்கப்படுகிறது. வெப்பச்சலன முறையால் உயரவாக்கில் ஈரப்பதம் செலுத்தப்படுவதுபோல , சில சமயங்களில் ஈரப்பதமும் வெப்பமும் கிடைமட்டமாகவும் பூமியின் ஒரு பகுதியிலிருந்து மற்றொரு பகுதிக்கு பரிமாறப்படுகிறது. இப்பரிமாற்றம் காற்றோட்டத்தால் நடைபெறுகிறது. கிடைமட்டத்தில் காற்றோட்டம் (1) அழுத்தச் சரிவு விசை, (2) கொரியாலிஸ் விசை, (3) மைய விலக்கு விசை (4) உராய்வு விசை ஆகியவற்றால் ஏற்படுகிறது. இவ்விசைகளால் ஏற்படுகின்ற காற்றோட்டம், காற்றினைக் கடல், நிலம், காடுகள், மலை ஆகிய எல்லாப் பகுதிகளின் வழியாகவும் இட்டுச்செல்கின்றது. காற்றோட்டத்தின் குறுக்காக ஒரு மலைப்பகுதி இருந்தால் காற்று அந்த மலைச்சரிவின் மீது ஏறிச் செல்கிறது. இவ்வாறு ஏறுகின்ற காற்று ஈரப்பதம் நிறைந்த காற்றாக இருப்பின், அது குளிரடைந்து, மேகமாகி மழையாய்ப் பொழிகிறது. இவ்வகை மழையையே மலைப்பகுதி மழை என்கிறோம். (படம் 3)  
இத்தகைய மழைபொழிய குறிப்பிட்ட மலைப்பகுதி காற்றோட்டத்தின் குறுக்காக அமையவேண்டும். இந்தியாவில் மேற்குத்தொடர்ச்சி மலைகள் தென்மேற்குப் பருவமழைக்காலக் காற்றோட்டத்திற்குக் குறுக்காக அமைந்துள்ளதால் அப்பருவத்தில் காற்று வீசும் திசையான மேற்கு திசையில், அதாவது மேற்குத் தொடர்ச்சி மலைகளுக்கும் மேற்குக் கடற்கரைக்கும் இடையில் உள்ள பகுதியில் பெருமழை பொழிகிறது. அதே சமயத்தில் மலைத்தொடரின் மறுபக்கமான கிழக்குத்திசையில் மழை பொழிவதில்லை. ஏனெனில் மலையிலிருந்து கீழிறங்கும் காற்று வறண்ட காற்றாகவும் கீழிறங்கும்போது படிப்படியாக வெப்பமடைவதாலும் மழையைத் தருவதில்லை. எனவே இப்பகுதிகள் மழை மறைவுப் பகுதிகள் என அழைக்கப்படுகின்றன. மேலும் ஈரமான காற்று ஒரு குறிப்பிட்ட உயரம் வரை மேலே செல்லும்போது மட்டுமே மேகங்கள் உருவாகி மழை பொழியும். இந்த உயரம் நிலையானதல்ல. ஆயினும் பொதுவாக இது சுமார் 600 மீட்டர் ஆகும். காற்றோட்டத்தின் குறுக்கே அமையும் மலைத்தொடரின் உயரம் இதனைவிடக் குறைவாக இருந்தால் மழை மேகங்கள் உருவாக வாய்ப்பில்லை. கருங்கற் பாறைகளுக்காக மலைகளை உடைக்கும்போது இதனைக் கருத்தில் கொள்ளவேண்டும். மேற்குத் தொடர்ச்சி மலைகளின் சராசரி உயரம் 900 முதல் 1600 மீட்டர் வரை இருப்பதால் மேகங்கள் உருவாகச் சாதகமாக உள்ளது.  
இந்தியாவின் வடமேற்குப் பகுதியில் உள்ள ஆரவல்லி மலைத்தொடர் இதற்கு நேர்மாறானது. இம்மலைத்தொடர் தென்மேற்குப் பருவமழைக் காலக் காற்று வீசும் திசைக்கு இணையாக அமந்துள்ளது. எனவே இம்மலைப் பகுதிகளில் மழை பொழிய வாய்ப்பில்லாமல் போகிறது. மலைகள் மிக உயரமாக இருந்தால் ஈரக்காற்று மலையைத் தாண்டி மறுபக்கத்திற்கு செல்லவியலாது. இதனால் மலையின் மழை பெறும் பகுதி பசுமையாகவும் மறுபக்கம் பாலைவனமாகவும் இருக்கும். திபத்திய பீடபூமி உலகிலேயே மிக உயரத்தில் அமைந்துள்ள பாலைவனப் பகுதியாகும். ஏனெனில் ஈரமான காற்று இமயமலை<nowiki/>யின் தென்பகுதியில் நல்ல மழையைத் தருகிறது. அதே சமயம் இமயமலை மிக மிக உயரமான மலை என்பதால் ஈரமான காற்று மலையைத் தாண்டி மறுபுறம் செல்வதில்லை. எனவே திபத்தியப் பீடபூமி மழையற்ற பாலைவனமாக உள்ளது.
# மழைப்பொழிவு வகைகள்

## முகப்பு மழை

இவ்வகை மழை பொதுவாக வட அமெரிக்கா, கனடா, ஐரோப்பிய நாடுகள் ஆகிய பகுதிகளில் பெய்யும். இரண்டு வெவ்வேறு பண்புடைய காற்றுத் தொகுதிகள் ஒன்றோடொன்று இணைவதால் இவ்வகை மழை ஏற்படுகிறது. (படம் 4)
# மழைப்பொழிவு வகைகள்

## பருவக்காற்று மழை

பருவக்காற்று மழை ஒரு புவியியல் அமைப்பு சார்ந்த மழையாகும். காற்றின் சுழற்சி ஓராண்டின் வெவ்வேறு காலகட்டத்தில் மாறுவதால் இவ்வகையான மழை ஏற்படுகிறது. இவ்வகை மழை ஒரு நிலப்பகுதியில் ஏற்பட அது ஒரு பெரிய கடற்பகுதிக்கு அருகாமையில் இருக்கவேண்டும். கடற்பகுதி நிலப்பகுதியை விட வெப்பநிலை அதிகமாக உள்ள காலத்தில், அங்கிருந்து காற்று வளிமண்டலத்தின் மேலெழும்புகிறது. பின்னர் வளிமண்டலத்தின் மேல்மட்டத்தில் இடம் பெயர்ந்து நிலப்பகுதியில் இறங்குகிறது. மேலிருந்து கீழிறங்கும் காற்று மழையைத் தருவதில்லை. இக்காற்று தரைவழியே கடல் பகுதிக்குச் சென்று மீண்டும் மேலெழும்புகிறது. இவ்வாறு இக்காற்றுச் சுழற்சி ஓராண்டில் ஏறத்தாழ ஆறு மாதங்கள் நீடிக்கிறது. இக்காலம் நிலப்பகுதியின் மழையில்லா வறண்ட காலமாகும்.  
ஆண்டின் ஒரு குறிப்பிட்ட நேரத்தில் இச்சுழற்சி அப்படியே திசை திரும்புகிறது. இச்சமயத்தில் நிலப்பகுதி வெப்பமடைந்து அப்பகுதியிலுள்ள காற்று மேலெழும்புகிறது. பின்னர் வளிமண்டலத்தின் மேல்மட்டத்தில் இடம் பெயர்ந்து கடல் பகுதியில் இறங்குகிறது. கடல் பகுதியிலிருந்து தரை வழியே நிலப்பகுதி நோக்கி வீசுகிறது. தற்போது நிலப்பகுதியில் மேலெழும்பும் காற்று கடலிலிருந்து வரும் ஈரப்பதம் மிகுந்த காற்றாகும். எனவே இது குளிரடைந்து மேகமாகி மழையைத் தருகிறது. இது பூமியின் சில பகுதிகளில் மட்டும் சில மாதங்களில் பொழியும் மழையாகும். இந்தியாவில் தென்மேற்குப் பருவக்காற்றுக்கால மழை இத்தகைய மழையாகும்.  
**இந்தியாவில் மழை தரும் வானிலை நிகழ்வுகள்**  
சனவரி, பிப்ரவரி, மார்ச்சு மாதங்களில் இந்தியாவின் வடபகுதிகளில் காஸ்பியன் கடலில் இருந்து உருவாகி கிழக்கு நோக்கி நகரும் மேற்கத்திய தொந்தரவுகளால்; (Western Disturbances) லேசான முதல் மிதமான மழை பொழிகிறது. ஏப்ரல், மே மாதங்களில் நாட்டின் வடகிழக்கு மற்றும் தென்னிந்தியப் பகுதிகளில் இடிமழை பொழிகிறது.  
தென்மேற்குப் பருவ காலத்தில்  
- மேற்குக் கடற்கரையோரத்தில் காற்றழுத்தத் தாழ்வுநிலையாலும் (monsoon off-shore trough) குறைந்த காற்றழுத்தச் சுழலாலும்; (off-shore vortex)
- மேற்கு வங்கம், பீஹார், உத்திரப்பிரதேசம், மத்தியப்பிரதேசம் ஆகிய பகுதிகளில் பருவக்காற்றுக்கால தாழ்வுமண்டலங்கள், தாழ்வுப் பகுதிகளாலும் (monsoon depressions & monsoon low)
- வடகிழக்குப் பகுதிகளில் மலைப்பகுதி மழையாலும்
- பஞ்சாப், ஹரியானா, டில்லி, உத்திரப்பிரதேசம் ஆகிய பகுதிகளில் பருவக்காற்றுத் தாழ்வுநிலையாலும் (monsoon trough)
- குஜராத், மகராட்டிர உட்பகுதிகளில் பருவக்காற்றுக்கால மேல்மட்டக் காற்றின் சுழற்சியாலும் (Mid-tropospheric cyclonic circulation) மழை பொழிகிறது.  
வடகிழக்குப் பருவமழைக் காலத்தில் புயல்களாலும் கிழக்கிலிருந்து மேற்கு நோக்கி நகரும் ஒருவித வானிலை சார்ந்த அலைகளாலும்; (easterly waves) மழை பொழிகிறது. இக்காலத்தில் வளிமண்டலத்தில் (கீழ்மட்டத்தில்) ஏற்படும் சுழற்சி காரணமாகவும் மழை பொழிகிறது. எடுத்துக்காட்டாக வளிமண்டலத்தில் தரையிலிருந்து 0.9 கிலோமீட்டர் உயரம் வரை உள்தமிழகத்தில் ஒரு காற்றுச் சுழற்சி இருக்குமானால் (படம் 7) கடலிலிருந்து ஈரப்பதம் மிகுந்த காற்று தமிழகப் பகுதிகளிக்கு வீசுகிறது. இதனால் காவிரி டெல்டா மாவட்டங்களுக்கு நல்ல மழை பொழிகிறது.  
மற்றொரு எடுத்துக்காட்டாக, தென்னிந்தியப் பகுதியில் தமிழகக் கடற்கரையை ஒட்டி வங்கக்கடலிலும் கேரளக் கடற்கரையை ஒட்டி அரபிக்கடல் பகுதியிலும் இரண்டு காற்றுச் சுழற்சிகள் தரையிலிருந்து 3.1 கிலோமீட்டர் வரை நீடித்தால் அதனால் தமிழகம், கேரளம், தென் கர்நாடகப் பகுதிகளில் மழை பொழிய வாய்ப்புள்ளது, (படம் 8)  
இவ்வாறு மழை பொழிய வெவ்வேறு இடங்களில் வெவ்வேறு காரணங்கள் உள்ளன. இக்காரணங்களை நன்குணர்ந்து மழைநீரைத் திட்டமிட்டுப் பயன்படுத்தினால் நாடு வளம் பெறும்.
# ஆப்ரேசன் விண்ட்மில்

**ஆப்ரேசன் விண்ட்மில்** (*Operation Windmill*) என்பது அமெரிக்க ஐக்கிய நாட்டின் கடற்படை 1947-1948இல் அண்டார்டிக்காவில் பல்வேறு நோக்கங்களுக்காக ஆய்வு பணிகளை மேற்கொண்ட மேம்பாட்டுத் திட்டமாகும். இந்த நடவடிக்கையானது *ஆபரேஷன் ஹைஜம்ப் *எனப்படும் முதல் அண்டார்டிகா மேம்பாட்டுத் திட்டத்தின் தொடர்ச்சியாகும்.. இத்திட்டத்தின் தொடர் பணியாக மேற்கொண்ட ஆய்வுதான் "இரண்டாவது அண்டார்டிகா வளர்ச்சி திட்டம்-ஆப்ரேசன் விண்ட்மில்" .  
இந்த ஆய்வு மற்றும் பயிற்சி பணி 1947-48 இல் அண்டார்டிகாவில் நடத்தப்பட்டது. இந்த பயணம் பர்டன் தீவிற்கு பணி உடைக்கும் கப்பல் *யுஎஸெஸ் எடிஸ்டோ*(AG-89) மூலமாக அமெரிக்கக் கடல்படைத் தளபதி *ஜெரால்ட் கெட்சம்* தலைமையில் நடத்தப்பட்டது. கப்பலானது 1 நவம்பர் 1947 அன்று பனாமா கால்வாயில் பயணம் பர்டன் தீவுடன் சந்திப்பதற்காக பயணம் செய்தது.  
இந்த ஆய்வின் மூலம் அண்டார்டிகாவின் பனி பெய்யும் தன்மை, நீருக்கடியில் உள்ள இடர்பாடுகள், போன்ற பல்வேறு விஞ்ஞான ஆய்வுகள் மற்றும் கட்டுபாட்டு பயிற்சிகள் மேற்கொள்ளப்பட்டது.பறவையியல் நிபுணர் மால்கம் டேவிஸ் விலங்கியல் ஆய்வுகளுக்காக உயிருள்ள விலங்குகளான பெங்குவின் மற்றும் சிறுத்தை முத்திரைகள் போன்றவற்றை சேகரித்தார்.
# பி. ஆர். பட்

**பெலியர் ராம்தாஸ் பட்** (Beliyar Ramdas Bhat) என்பவர் ஒரு இந்திய பேராசிரியர் மற்றும் புள்ளியியல் துறை நிபுணர் ஆவார். இவர் இருபது ஆண்டுகளாக தார்வாடில் உள்ள கர்நாடக பல்கலைகழகத்தில் புள்ளியல் துறை தலைவராக பணியாற்றினார். இவர் பன்னாட்டு புள்ளியில் நிறுவனத்தின் உறுப்பினராகவும் ராயல் புள்ளியியல் கழகத்தின் உறுப்பினராகவும் தேர்ந்துதெடுக்கபட்டார்.  
அவ்யக பிராமணச் சமூகத்தவரான பட் சென்னைப் பல்கலைக்கழகத்தில் கணித பாடத்தில் தனது எம்.ஏ பட்டத்தை பெற்றார். கர்நாடகப் பல்கலைக்கழகத்தில் புள்ளியியலில் எம்.ஏ பட்டமும், தனது முனைவர் பட்டத்தை 1961 இல் கலிபோர்னியா பல்கலைக்கழகத்தில் டேவிட் பிளாக்வெலின் வழிகாட்டுதலில் முடித்தார். பட் புள்ளியியல் இன்ஸ்டிடியூட்ட் மற்றும் தென் ஆப்பிரிக்க புள்ளிவிவர சங்கம் ஆகியவற்றின் உறுப்பினராகத் தேர்ந்தெடுக்கப்பட்டார். அவர் இந்திய நிகழ்தகவு மற்றும் புள்ளியியல் சங்கத்தின் செயலாளர், ஆசிரியர், தலைவர் ஆகிய பொறுப்புகளை வகித்தார். மேலும் அவர் இந்திய அறிவியல் காங்கிரஸ் சங்கத்தின் புள்ளியியல் பிரிவின் முன்னாள் தலைவர் ஆவார்
# பி. ஆர். பட்

## தேர்ந்தெடுத்த படைப்புகள்

-
-
# ஆர். சிவபோகம்

**ஆர். சிவபோகம்** (R Sivabhogam (பிறப்பு 23 சூலை 1907 ) என்பவர் இந்தியாவின் முதல் பெண் பட்டையக் கணக்களார் ஆவார்.  
சென்னையைச் சேர்ந்த சிவபோகம். ராணி மேரிக் கல்லூரியில் படித்தவர். இவர் ’சகோதரி’ ஆர். எஸ். சுப்புலட்சுமியால் உத்வேகம் பெற்று விடுதலைப் போராட்டத்தில் பங்கேற்றார். காந்தியடிகளின் ஒத்துழையாமை இயக்கத்தில் ஈடுபட்டு ஓராண்டு சிறையில் இருந்தார். விடுதலையாகி 1933-ல் கணக்கர் பட்டயப் படிப்பை நிறைவு செய்ததன் மூலம், இந்தியாவின் முதல் பெண் பட்டையக் கணக்காளர் என்ற பெருமையைப் பெற்றார். சிறை சென்றவர்கள் கணக்கராகப் பதிவு செய்து கொண்டு செயல்பட முடியாது என்ற சட்டத்துக்கு எதிராக வழக்குத் தொடுத்து,வெற்றியும் பெற்றார். 1937-ல் இருந்து முதல் பெண் கணக்கராகச் செயல்பட ஆரம்பித்தார். பின்னர் சிவாபோகம் இந்தியப் பட்டய கணக்காளர்கள் சங்கத்தின் தென் இந்திய பிராந்திய கவுன்சில் (SIRC) தலைவராக ஆனார் (பிற்கால சென்னை கவுன்சில்). 1955 முதல் 1958 வரை தொடர்ச்சியான மூன்று ஆண்டுகள் இந்த பதவியில் இருந்த ஒரே பெண் இவர் மட்டுமே.  
1949 ம் ஆண்டு இந்திய பட்டய கணக்காளர்கள் சங்கம் (ICAI) நிறுவப்பட்டபோது, சிவாபோகம் அதன் உறுப்பினராக சேர்ந்தார். அவர் சென்னைப் பல்கலைக்கழகத்தின் செனட் உறுப்பினராகவும் இருந்தார்.  
பல்வேறு சமூகப் பணி அமைப்புகளுக்குக் கணக்குத் தணிக்கை செய்வதைத் தன்னுடைய வாழ்க்கையாகக் கொண்டார். குறிப்பாக பெண் கல்விக்காக பாடுபட்டார்.காந்திய கொள்கையில் ஈடுபாடு கொண்டவர் ஆவார் மற்றும் 1966 சூன் 14 இல் அவரது மரணம்வரை அவர் கதர் ஆடையையே அணிந்துவந்தார்.
# பட்டுக்கோணம்பட்டி

**பட்டுக்கோணம்பட்டி** (Paṭṭukōṇampaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643551. இது பட்டுகோணம்பட்டி ஊராட்சிக்கு உட்பட்டது.
# பட்டுக்கோணம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 6 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 305 மீட்டர் உயரத்தில் இருக்கிறது. இவ்வூரின் அமைவிடம் 11°52'11.9"N 78°22'42.8"E ஆகும்.
# பட்டுக்கோணம்பட்டி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 1391 குடும்பங்களும்,5025 மக்களும் வாழ்கின்றனா். இதில் 2464 பேர் ஆண்கள், 2561 பேர் பெண்கள் ஆவா். இங்கு அரசின் ஊராட்சி ஒன்றிய தொடக்கப்பள்ளி உள்ளது.
# அன்னா ராஜம் மல்ஹோத்ரா

**அன்னா ராஜம் ஜார்ஜ்** (மல்ஹோத்ரா) (*Anna Rajam George* (*Malhotra*), (சூலை 17, 1927 - செப்டம்பர் 17, 2018) இந்தியாவின் முதல் பெண் இந்திய ஆட்சிப்பணி அதிகாரி ஆவார். இவர் 1951 ஆண்டைய பயிற்சிக் குழுவைச் சேர்ந்தவர். பின்னர் தன் சக ஆட்சிப்பணி அதிகாரியான ஆர். என். மல்ஹோத்ராவை மணந்தார்.  
இவர் கேரளத்தின், ஆலப்புழா மாவட்டம், நிராணம் என்ற ஊரில் ஒட்டவேலை ஓ. ஏ. ஜார்ஜ் மற்றும் அன்னா பால் ஆகியோருக்கு மகளாகப் பிறந்தார். இவர் மலையாள எழுத்தாளரான பைலோ பாலின் பேத்தி ஆவார். கோழிக்கோட்டில் வளர்ந்த அவர் புரொவிடன்ஸ் மகளிர் கல்லூரி மற்றும் கோழிக்கோட்டிலுள்ள மலபார் கிரிஸ்துவர் கல்லூரியில் இளங்கலை பட்டப்படிப்பை முடித்தார். 1949 இல் அவர் சென்னை பல்கலைக்கழகத்தில் ஆங்கில இலக்கியத்தில் தனது முதுநிலைப் படிப்பை முடித்தார். 1950 இல் இந்திய ஆட்சிப்பணி தேர்வில் வெற்றிபெற்று பயிற்சியை நிறைவு செய்தார். அவர் முதலில் பணிபுரிந்த மாநிலம் தமிழ்நாடு. தமிழ்நாட்டில் ராஜாஜி முதல்வராக இருந்தபோது, தமிழக ஐ.ஏ.எஸ், பிரிவுக்கு அவர் அனுப்பப்பட்டார். அவருக்குத் துணை ஆட்சியர் பதவி அளிப்பதற்குப் பதிலாக, தலைமைச் செயலகத்தில் பதவியளிக்க ராஜாஜி முன்வந்தார். அதை அன்னா ராஜம் நிராகரிக்கவே, அன்றைய திருப்பத்தூர் மாவட்ட துணை ஆட்சியராகப் பொறுப்பேற்றார். 1989 ஆம் ஆண்டில் அவருக்கு பத்ம பூஷன் விருது வழங்கப்பட்டது.
# அட்டவணை (தரவுத்தளம்)

**அட்டவணை** *(table)*என்பது தரவுத்தளத்தில் ஒரு கட்டமைக்கப்பட்ட வடிவத்தில் உள்ள தொடர்புடைய தரவுகளின் தொகுப்பு ஆகும். இதில் உள்ள நெடுக்கு வரிசைகள் நிரல்கள் என்றும் கிடைமட்ட வரிசைகள்நிரைகள் என்றும் கூறப்படுகின்றன.  
உறவுத் தரவுத்தளங்களிலும் தட்டைக் கோப்புத் தரவுத்தளங்களிலும், ஓர் *அட்டவணை* என்பது குத்துநிலை நிரல்களையும்(இது பெயர்வழி குறிப்பிடப்படும்) கிடைநிலை நிரைகளையும் கொண்ட படிமத்தைப் பயன்படுத்திய தரவுத் தனிமங்களின்(மதிப்புகளின்) கணம் ஆகும்; இதில் நிரலும் நிரையும் இடைவெட்டும் அலகு அறை எனப்படுகிறது. ஓர் அட்டவணையில் குறிப்பிட்ட எண்ணிக்கை நிரைகள் இருக்கும். ஆனால், நிரைகள் எந்த எண்ணிக்கையிலும் இருக்கலாம். ஒவ்வொரு நிரையும் குறிப்பிட்ட நிரலின் துணைக்கணத்தில் உள்ள ஒன்று அல்லது அதற்கு மேலான மதிப்புகளால் இனங்காணப்படும். நிரைகளை ஒருமுகமாக இனங்காணும் நிரல்களின் குறிப்பிட்ட ஒரு தேர்வு முதன்மை விசைக்குமிழ் எனப்படுகிறது.  
"அட்டவணை" என்பது "உறவு" என்பதற்கான மற்றொரு சொல்லாகும்; இவற்றிற்கிடையேயுள்ள ஒரு வேறுபாடு, அட்டவணை வழக்கமாக பல வரிசைகள் கொண்டது; ஆனால் உறவு என்பது ஒரு தொகுப்பு;பின்னது நகல் எடுக்க அனுமதிக்காது. வரிசைகளின் உண்மையான தரவு தவிர, அட்டவணைகள் பொதுவாக, மீத்தரவான சரிபார்ப்புக் கட்டுப்பாடுகள் அல்லது குறிப்பிட்ட நிரலில் உள்ள மதிப்புகள் போன்ற சில, பிற தரவுகளை பற்றிய தகவல்களோடு இணைக்கின்றன.  
ஓர் அட்டவணையில் உள்ள தரவு, தரவுத்தளத்தில் புறநிலையாகச் சேமிக்கப்பட வேண்டியதில்லை. காட்சிகள் கூட உறவு அட்டவணைகளாகச் செயல்படுகின்றன; ஆனால், அவற்றின் தரவுகள் ஒவ்வொரு கணத்திலும் கணக்கிடப்படுகின்றன. வெளி அட்டவணைகள் ( எடுத்துகாட்டாக, இன்ஃபார்மிக்சு,
அல்லது ஒராக்கிள்
போன்றவை) காட்சிகளாகக் கருதப்படும்.
நிரலீட்டு மொழி R, பைத்தான் மொழியின் பண்டாசு மென்பொருள் போன்ற கணிப்புசார் புள்ளியியலுக்கான பல அமைப்புகளில், ஒரு ** தரவுச் சட்டகம்** அல்லது **தரவு அட்டவணை** என்பது அட்டவணையின் சுக்கத்தைத் தரும் ஒரு தரவு வகைமை ஆகும். கருத்தளவில், இதுஒத்த புலங்களை அல்லது நிரல்களைத் தரும் ஆவணங்கள் அல்லத் நோக்கீடுகளின் பட்டியல் ஆகும். பெயரிட்ட அணிகள் அல்லது நெறியங்களின்(திசையங்களின்) பட்டியலாக, இது நடைமுறைப்படுத்தப்படும்.
# அட்டவணை (தரவுத்தளம்)

## அட்டவணைகளும் உறவுகளும்

தரவுத்தளங்களின் உறவுப் படிமமாக, ஒரு அட்டவணை ஓர் உறவின் ஓர் ஏந்தான உருவகமாகக் கருதப்படலாம், ஆனால் அட்டவணையும் உறவும் ஒன்றுக்கொன்று சமமானது அன்று. எடுத்துகாட்டாக, வினவல் அமைப்பு மொழி(SQL), தன் அட்டவணையில், நகல் நிரைகளை கொண்டிருக்கலாம்;ஆனால், உண்மையான உறவு நகல் நிரைகளைக் கொண்டிருக்க முடியாது. இதேபோல், ஒரு அட்டவணையை உருவகப்படுத்தும்போது, நிரைகளும்ம் நிரல்களும் குறிப்பிட்ட வரிசைமுறைகளில் அமைகின்றன; அதேவேளையில் ஓர் உறவு எப்போதும் வெளிப்படையாக வரிசைமுறையில் வைக்கப்படுவதில்லை. இருப்பினும், வினவல் மொழி SQL அட்டவணையின் தேர்ந்தெடு(SELECT) அறிக்கையில் கட்டளை ஏதும் குறிப்பிடப்பட்டு இருந்தாலன்றி, அதன் தரவுத்தள அமைப்பு நிரைகள் எந்த வரிசைமுறையையும் உறுதிப்படுத்த மாட்டா.  
ஓர் உறவுக்குச் சரிசமமான உருவகம், ஓர் *n*-பருமான வரைபடமாகும்; இங்கு, *n* இயற்பண்புகளின் எண்ணிக்கை ஆகும் ( அதாவது, ஓர் அட்டவணையின் நிரல்களின் எண்ணிக்கை ஆகும்)மெடுத்துகாட்டாக,கைரு இயற்பண்புகளும் இருமதிப்புகளௌம் கொண்ட உறவை, இருநிரல்களும் மூன்று நிரைகளும் கொண்ட அட்டவணைய்யாலோ அல்லது முப்புள்ளிகள் உள்ள இருபருமான வரைபடத்தாலோ உருவகப் படுத்தலாம். நிரைகளின் வரிசைமுறை முதன்மைப்படாமல், அட்டவணையில் நகல் நிரைகள் இல்லாமல் இருந்தால், அட்டவணை, வரைபட உருவகங்கள் சரிசமமானவை ஆகும்.
# அட்டவணை (தரவுத்தளம்)

## ஒப்பீடுகள்

### படிநிலை தரவுத்தளங்கள்

உறவு சாரா முறைமைகளில், படிநிலை தரவுத்தளங்கள், ஓர் அட்டவணையின் தொலைநிலை உட்கரு ஒரு கட்டமைக்கப்பட்ட (கணினிக்) கோப்பாகும், கோப்பின் ஒவ்வொரு நிரையிலும் அட்டவணையின் நிரைகளும் ஒவ்வொரு நிரலும் ஒரு நிரையிலும் உருவகிக்கப்படும். இந்த கட்டமைப்பில் ஒரு நிரை, பொதுவாக குழந்தை தரவுப் பிரிவுகளில், திரும்பநிகழ் தகவலைப் பெற்றிருக்கும். இதில் புறநிலையான பதிவுகளின் வரிசைமுறையில் தரவு சேமிக்கப்படுகிறது.
# அட்டவணை (தரவுத்தளம்)

## ஒப்பீடுகள்

### விரிதாள்

ஒரு விரிதாளைப் போலன்றி, ஒரு நிரலின் தரவுவகைமை அட்டவணையை விவரிக்கும் (அளவையியல்) திட்டத்தின் மூலம் வழக்கமாக வரையறுக்கப்படுகிறது. SQLite போன்ற சில வினவல் அமைப்பு மொழி(SQL) அமைப்புகளில், நிரலின் தரவுவகைமை வரையறைகள் அவ்வளவு கடுமையானவை அல்ல.
# சக்குபாய் ராமச்சந்திரன்

**சக்குபாய் ராமச்சந்திரன்** என்பவர் இந்தியாவின் முதல் கால்நடை மருத்துவர். சென்னை வேப்பேரியில் உள்ள சென்னை கால்நடை மருத்துவக் கல்லூரியில் 1948 முதல் பெண்களையும் சேர்த்துக்கொள்ள ஆரம்பித்த்து. கேரளத்தைச் சேர்ந்த சக்குபாய் இக்கல்லூரியில் இளங்கலை கால்நடை மருத்துவப் படிப்பில் முதலில் சேர்ந்து 1952 இல் படிப்பை நிறைவு செய்து, இந்தியாவின் முதல் பெண் கால்நடை மருத்துவர் என்ற பெருமையைப் பெற்றார். பின்னர் பல்வேறு முக்கிய நிறுவனங்களில் பணியாற்றிய அவர், பெங்களூர் இந்திய கால்நடை மருத்துவ ஆராய்ச்சி நிறுவனத்தின் விஞ்ஞானியாக பணியாற்றி 1971-ல் ஒய்வு பெற்றார்.
# டிகாரு

**திகாரு** (*Digaru*) என்பது இந்தியாவின், மேகாலயா மாநிலத்தின் கரோ-காசி மலைகளில் தோன்றும் ஓர் ஆறாகும். இது இங்கிருந்து வடகிழக்கு நோக்கி சென்று கோலாங் ஆற்றின் பாதையை அடைந்து பிரம்மபுத்திரா ஆற்றில் கலக்கிறது. திகாரு என்ற பெயர் கச்சாரி / மெக் சொலான 'டி' என்பதிலிருந்து உருவானது. இதற்கு நீர் என்றும் 'கரோ' என்றும் பொருள். கரோ என்பது கரோ மலையில் வாழும் மக்களை குறிப்பதாகும். எனவே, திகாரு என்ற சொல் "கரோவின் நீர்" என்று பொருள் தரக்கூடியது.
# சிவஞான மாபாடியம்

**சிவஞான மாபாடியம்**, மெய்கண்டார் இயற்றிய 'சிவஞான போதம்' சைவ சாத்திர நூல்களில் ஒன்றாகும். இந்நூலுக்கு திருநெல்வேலி மாவட்டம் விக்கிரமசிங்கபுரத்தைச் சார்ந்த சிவஞான முனிவர் 'சிவஞான மாபாடியம்' என்ற பேருரையை எழுதினார். பண்டித நடையில் அமைந்த பேருரையை அனைவருக்கும் புரியும் விதமாக பாளையங்கோட்டையைச் சேர்ந்த சி.சு.மணி விளக்கியுள்ளார். இயன்ற இடங்களில் உரை சந்தி பிரித்துக் காட்டப்பட்டுள்ளது.கடுமையான இலக்கணப் பகுதிகள் மென்மையாக விளக்கப்பட்டுள்ளன. சிவஞான முனிவர் பயன்படுத்திய வட சொற்களுக்கு ஏற்ற இடங்களில் தமிழ்ச் சொற்களும் தரப்பட்டுள்ளன.
# சிவஞான மாபாடியம்

## நூலாசிரியர்

பாளையங்கோட்டை சிதம்பர சுப்பிரமணி என்பாரே சி.சு.மணி ஆவார். குமர குருபரர் மரபில் தோன்றியவர். சைவ சாத்திரங்கள் முழுமைக்கும் உரை எழுதியுள்ளார். சிறந்த சித்தாந்தப் பேச்சாளர். சைவத்திருமடங்களுக்கும் சைவப் பெருமன்றங்களுக்கும் சென்று சொற்பொழிவுகள் ஆற்றியவர்
# சிவஞான மாபாடியம்

## மேற்கோள்

சிவஞான மாபாடியம் - விளக்கம், சி.சு. மணி பதிப்பகம், பாளையங்கோட்டை - 627 002
இரண்டாம் பதிப்பு : திசம்பர் 2001
# பன்முக மரபணுக்கள்

ஒரு குறிப்பிட்ட மரபணு ஒரு குறிப்பிட்ட பண்பினை என்பது ஒப்புக்கொள்ளபட்ட கருத்தாகும். மரபணுக்கள் பற்றிய சில ஆய்வுகளில் பல பண்புகள் ஒரு குறிப்பிட்ட மரபணுவால் கட்டுப்படுத்தபடுவது நிருபிக்கப்பட்டுள்ளது. இத்தகைய பல பண்புகளைக் கடத்தும் மரபணுக்கள் பன்முக மரபணுக்கள் அல்லது பிளியோட்ரோபிக் மரபணுக்கள் எனப்படும். உதாரணமாக ட்ரோசோபில்லாவில் ஒத்த நிலையில் உள்ள ஒடுங்கு மரபணு ஒன்று கீழ்க்கண்ட பல பண்புகளுக்கு காரணமாக இருக்கின்றது.
1. இறகுகளுக்கு பின்புறத்தில் தோன்றும் சமநிலை உறுப்புகள்
2. இனபெருக்க உறுப்புகள்
3. ஆயுட்காலம் போன்ற பல பண்புகளுக்கு காரணமாகும்.
# கெண்டையனள்ளி

**கெண்டையனள்ளி** (*Gendenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643665. இது கெண்டயனஹள்ளி ஊராட்சிக்கு உட்பட்டது.
# கெண்டையனள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 55 கிலோமீட்டர் தொலைவிலும், பென்னாகரத்தில் இருந்து 32 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°55'44.7"N 77°54'40.0"E ஆகும்.
# கெண்டையனள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1397, மொத்த மக்கள் தொகைகள் 5697,. இதில் 3057 ஆண்களும், 2645 பெண்களும் அடங்குவர்.
# விவசாய வேதியியல்

**வேளாண்மை வேதியியல்** (*Agricultural chemistry*) என்பது வேளாண் உற்பத்தி, விளைபொருட்களை உணவாகவும் பானமாகவும் மாற்றுவது மற்றும்; சுற்றுச்சூழல் கண்காணிப்பு மற்றும் சரி செய்தல் ஆகியவற்றில் வேதியியல் மற்றும் உயிர்மவேதியியலின் முக்கியத்துவம் பற்றிய படிப்பு ஆகும். இந்த படிப்புகளானது தாவரங்கள், விலங்குகள் மற்றும் பாக்டீரியாக்கள் ஆகியவை சுற்றுச்சூழலோடு எவ்வாறு தொடர்புகொண்டுள்ளன என்பதை வலியுறுத்துகின்றன. இது உற்பத்தி, பாதுகாப்பு, பயிர்கள் மற்றும் கால்நடைகளின் பயன்பாடு ஆகியவற்றில் ரசாயன கலவைகள் மற்றும் மாற்றங்களின் அறிவியல் ஆகும்.  ஒரு அடிப்படை விஞ்ஞானமாக, இது சோதனை-குழாய் வேதியியலுடன் கூடுதலாக, மனித வாழ்வினூடாக உணவு மற்றும் நார்ச்சத்து மற்றும் அவர்களின் விலங்குகளுக்கு உணவளிக்கும் அனைத்து வாழ்க்கை முறைகளையும் உள்ளடக்கியது. ஒரு விஞ்ஞானம் அல்லது தொழில்நுட்பமாக, அது உற்பத்தி, தரத்தை மேம்படுத்துதல் மற்றும் செலவினங்களைக் குறைத்தல் போன்ற செயல்களின் கட்டுப்பாட்டை நோக்கி இயக்கப்படுகிறது.. இதன் ஒரு பிரிவான கெமுர்ஜி என்பது விளை பொருட்களை வேதியியல் மூலப்பொருட்களாக பயன்படுத்துவதை குறிக்கிறது.
# விவசாய வேதியியல்

## அறிவியல்

விவசாய வேதியிலின் இலக்கானது தாவரங்கள் மற்றும் விலங்குகளின் உயிர்ம வேதியியல் வினைகளின் காரண-காரிய தொடர்பை விரிவாக்குவதும், தேவையான உதவி மற்றும் கட்டுப்பாட்டை வழங்கி இரசாயண தயாரிப்புக்களை மேம்படுத்துவதும் ஆகும். விவசாய முன்னேற்றத்தில் பங்களிக்கும் ஒவ்வொரு முறைகளும் ஒரு விதத்தில் வேதியியலை சார்ந்துள்ளது. எனவே விவசாய வேதியியல் ஒரு தனிப்பட்ட துறை அல்ல. ஆனால் மரபியல், உடலியல், நுண்ணுயிரியல், பூச்சியியல் மற்றும் வேளாண்மை மீது ஏராளமான பிற விஞ்ஞானங்களை ஒன்றாக இணைக்கும் பொதுவான நூல் ஆகும்.  
உணவு, உணவுப்பொருட்கள் மற்றும் நார்சத்துக்கள் ஆகியவற்றின் உற்பத்திக்கு உதவுவதற்காக உருவாக்கப்பட்ட இரசாயன பொருட்களில் களைக்கொல்லிகள், பூச்சிக்கொல்லிகள், பூஞ்சைக்கொல்லிகள் மற்றும் பிற பூச்சிக்கொல்லிகள், தாவர வளர்ச்சி கட்டுப்படுத்திகள், உரங்கள் மற்றும் விலங்குகளின் உணவப்பொருட்கள் ஆகியவை அடங்கும்.  
வணிகக் கண்ணோட்டத்தில் இந்த குழுக்களிடையே தலைமை உரங்கள், செயற்கை பூச்சிக்கொல்லிகள் (களைக்கொல்லிகள் உள்ளிட்டவை) மற்றும் ஊட்டங்களுக்கு கூடுதல் உற்பத்தி செய்யப்படுகின்றன. இவற்றில் ஊட்டச்சத்துப் பொருட்கள் மற்றும் நோய் தடுப்பு இல்லது கட்டுப்பாட்டுக்கான மருத்துவ சேர்மங்களும் அடங்கும்.  
வேளாண் வேதியியல் பெரும்பாலும் மண்ணின் வளத்தை பாதுகாத்தல் அல்லது அதிகரித்தல், விவசாய விளைச்சலை பராமரித்தல் அல்லது மேம்படுத்துதல், பயிர் தரத்தை மேம்படுத்துதல் ஆகியவற்றை நோக்கமாக கொண்டுள்ளது.  
வேளாண்மையை சூழலியல் எனக் கருதும் போது, ஒரு செயல்பாட்டின் நிலைத்தன்மையும் கருதப்படுகிறது. நவீன வேளாண் வேதியியல் தொழில் நிலையான மற்றும் சுற்றுச்சூழல் ரீதியான வேளாண்மை கொள்கைகளை மீறுவதன் மூலம் இலாபங்களை அதிகரிக்க ஒரு நற்பெயரை பெற்றுள்ளது. யூட்ரோஃபிகேஷன் எனப்படும் மரபணு மாற்றப்பட்ட பயிர்களின் பரவுதல் மற்றும் உணவு சங்கிலியில் வேதியியல் பொருட்களின் அளவை அதிகரித்தல் ஆகியவை தொழிற்துறை விவசாயத்தின் சில விளைவுகளாகும்.
# புடவை அணிநயம்

**புடவை அணிநயம்** (Sari diplomacy) என்பது புடவையை சீருடையாக, குறிப்பாக ஆசியர்கள் அல்லாத பெண்களால் அணியப்படுவதைக் குறிக்கும் சொல் ஆகும்.  
புடவைகள் மற்றும் சல்வாா் ஆடைகளை, முக்கியத் தருணங்களில் அணிவதை வழக்கமாகக் கொண்டிருந்த முதல் சீமாட்டியான 'சொ்ாி பிளோ்' ஆவார்.  
சமத்தா கேமரூன் என்பவர், இலண்டனில் நடைபெற்ற தீபாவளி கொண்டாட்டத்தின் போது பட்டுப் புடைவை அணிந்ததற்காக, ஹல்லோ பததிாிக்கையால் 'அபாரம்' என்று குறிப்பிட்டப்பட்டிருந்தார். மேலும் டெய்லி மெயில் பத்திரிக்கை சமத்தா 'கேமரூன் மின்னுகிறாா்'
என்று குறிப்பிடப்பட்டிருந்தாா்.
# நொளம்பூர்

**நொளம்பூர்** ** என்பது சென்னை நகரத்தின் மேற்குப்பகுதி புறநகரில் மதுரவாயல் மற்றும் மேற்கு முகப்பேர் பகுதிகளுக்கு அருகிலுள்ள பூந்தமல்லி நெடுஞ்சாலைக்கு அருகில் அமைந்துள்ளது. முகப்பேர், அம்பத்தூர் தொழில்துறை தோட்டத்திலிருந்து வடக்கு நோக்கி சென்று நோலம்பூரை அடையமுடியும். மதுரவாயிலும் நெற்குன்றமும் நோலம்பூரின் தெற்கு எல்லைகளாகும். பாரதி சாலையும் அதன் தொடர்ச்சியாக உள்ள நொளம்பூர் இரண்டாவது பிரிவின் சாலையும் 70 அடி அகலத்தில் உள்ளன. அருகிலுள்ள குடியிருப்பாளர்கள் பயணத்திற்கான முதன்மை வழியை இச்சாலைகள் உருவாக்குகின்றன.  
நொளம்பூரின் மேற்கு விளிம்புகளில் உள்வட்டச் சாலை சாலை இயங்குகிறது. இச்சாலை சென்னை நகரத்தின் அனைத்து பகுதிகளிலிருந்தும் விரைவான இணைப்பிற்கான இடமாக அமைகிறது. ஒரு சில பேருந்துகளும் இந்த பகுதி வழியாக செல்கின்றன . செயின் சுந்தர்பான்சு அடுக்குமாடி குடியிருப்புகள், வி.கி.என் மினெர்வா குடியிருப்புகள், அக்சயா பசிபிக் சிட்டி, சிட்டி லைட் மெடோசு மற்றும் டி.ஏ.பி.சியின் பல்வேறு குடியிருப்புகள் ஆகியவை இப்பகுதியிலுள்ள முக்கியமான சில குடியிருப்புப் பிரிவுகளில் அடங்கும்.
# நொளம்பூர்

## பள்ளிகள்

- டி.ஏ.வி குழுமப் பள்ளி
- வேலம்மாள் குழுமப் பள்ளி
- டான் பள்ளி
- கிரீன் வேலி மெட்ரிக் மற்றும் மேல்நிலைப் பள்ளி
- சிக்ராம் அகாதமி
- சிபார்டன் பள்ளி
- சிறீ சைதன்யா
# நொளம்பூர்

## இவற்றையும் காண்க

- அம்பத்தூர்
- மதுரவாயல்
- முகப்பேர்
# எஸ். கிறிஸ்டோபர்

**செல்வின் கிறிசுடோபர்** (*Selvin Christopher*) இந்தியாவைச் சேர்ந்த ஒரு விஞ்ஞானியாவார். நாட்டின் பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக இவர் பணியாற்றினார். முன்னதாக இவர் ஏர்போர்ன் சிசுடம்சு என்ற வான்வழி அமைப்புகள் மையத்தின் இயக்குநராக இருந்தார். பல்வேறு ஆய்வு வெளியீடுகளின் ஆசிரியராகவும் இருந்தார். தற்போது இந்திய தொழில்நுட்ப நிறுவனம் சென்னையில் மின் அறிவியல் துறையில் பேராசிரியராகப் பணிபுரிகிறார். இந்நிறுவனம் தேசிய தரவரிசை கட்டமைப்பு நிறுவனத்தில் அகில இந்திய தரவரிசையில் முதலிடத்தில் உள்ள நிறுவனமாகும்.
# எஸ். கிறிஸ்டோபர்

## தொழில்

கிறிசுடோபர் இந்தியாவின் முதல் உள்நாட்டு வான்வழி முன் எச்சரிக்கை மற்றும் கட்டுப்பாடு நிறுவனத்தின் உற்பத்தியை இயக்கிய பெருமைக்குரியவராக கருதப்படுகிறார். 2012 ஆம் ஆண்டிற்கான சிறந்த பாதுகாப்பு ஆராய்ச்சி மற்றும் மேம்பாட்டு அமைப்பு விருது - சிறந்த விஞ்ஞானி விருது உட்பட பல்வேறு சிறப்புமிக்க விருதுகளைப் பெற்றார். இராணுவ பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக 2015 ஆம் ஆண்டு மே மாதம் 29 ஆம் தேதி நியமிக்கப்பட்டார். முதலில் இரண்டு ஆண்டுகளுக்கு மட்டும் என்று நியமிக்கப்பட்டாலும் பின்னர் இப்பதவி மேலும் ஓராண்டுக்கு நீட்டிக்கப்பட்டது.
# எஸ். கிறிஸ்டோபர்

## கல்வி

கிறிசுடோபர் சென்னைப் பல்கலைக்கழகத்தில் மின்னணுவியல் மற்றும் தகவல் தொடர்பு பொறியியல் பாடத்தில் பட்டம் பெற்றார். காரக்பூர் இந்திய தொழில்நுட்ப நிறுவனத்தில் நுண்ணலைகள் மற்றும் ரேடார் பொறியியல் பாடத்தில் முதுநிலை பட்டம் பெற்றார். 1980 ஆம் ஆண்டில் சென்னை இந்திய தொழில்நுட்ப நிறுவனத்தில் திட்ட இணை இயக்குநராக பணியில் சேர்ந்தார். இங்கு நுண்ணலைகள் ஆண்டெனா வடிவமைப்பு மற்றும் அருகாமை புல அளவீடு ஆகியவற்றில் ஆராய்ச்சி செய்தார். பின்னர் சென்னை இந்திய தொழில்நுட்ப நிறுவனத்தில் ஆண்டெனா மற்றும் அளவீட்டு நுட்பங்களில் முனைவர் பட்டம் பெற்றார். இந்திய வான்வழி முன் எச்சரிக்கை மற்றும் கட்டுப்பாடு நிறுவனத்தின் உந்து சக்தியாக இருக்கிறார்.
# திருவண்ணாமலை பெரிய தேர் திருவிழா

**திருவண்ணாமலை பெரிய தேர் திருவிழா** திருவண்ணமலையில் நடைபெறும் திருவிழாக்களில் கார்த்திகை தீபத் திருவிழா சிறப்பு வாய்ந்தது. அத்திருவிழா 17 நாட்கள் நடைபெறும். ஏழாவது நாள் பஞ்சரத மகாத்தேரோட்டம் நடைபெறும் திருவிழா பெரிய தேர் திருவிழா ஆகும்.
# திருவண்ணாமலை பெரிய தேர் திருவிழா

## பெரிய தேர்

பெரிய தேர் "மரத் தேர்" என்றும், "மகாரதம்" என்றும் அழைக்கப்படுகிறது. நாட்டுகோட்டை நகரத்தார் என்ற வாணிப மக்கள் திருவண்ணாமலை கோயில் தேர் திருப்பணிக்கும், அலங்கார நகைகளுக்கும் அதிகமாக நன்கொடை அளித்துள்ளனர். மகாரதம் என்ற இந்த சாமித்தேர் 1853-ஆம் ஆண்டில் புதிதாக செய்யப்பட்டு அதே ஆண்டு கார்த்திகை திங்களில் 5 ஆம் நாள் வெள்ளோட்டம் விடப்பட்டது. 1926 ஆம் ஆண்டில் இத்தேர் தீ விபத்தில் எரிந்து மீண்டும் புதுப்பிக்கப்பட்டது.
# திருவண்ணாமலை பெரிய தேர் திருவிழா

## பெரிய தேர் திருவிழா

கார்த்திகை தீபத் திருவிழாவில் இது ஏழாவது நாள் திருவிழாகும். இத்தேர்த்திருவிழா நகரத்தில் பிரமாண்டமாக நடைபெறும். இதை காண லட்சகணக்கான மக்கள் வருவர். தேர் வடம் பிடித்து இழுப்பர். காலை 5 மணியளவில் பஞ்சமூர்த்திகள் புறப்பாடாகி மகாரதத்தில் எழுந்தருள்வார். தேர் ஓடும் போது சங்கிலி பிடித்து திரும்ப வசதியாக ஒவ்வொரு வீதி முனையிலும் ஒரு சந்து விடப்பட்டே இந்த நகரம் அமைந்துள்ளது. தேரோட்டத்தின் போது தேருக்கு முட்டுக்கட்டை போடுவோர் கம்மாள இனத்தவர் என்றும் அதே போல தேரின் பின்னால் சன்ன கட்டை போடுவோர் போயர் இனத்தவர் என்றும் கூறப்படுகிறது.
# திருவண்ணாமலை பெரிய தேர் திருவிழா

## தேர் புறப்பாடு

அண்ணாமலையார் தேர் புறப்படுவதற்கு முன்பு தேரடி வீதியில் உள்ள முனிசுவரனுக்கு சிறப்பு வழிபாடு, தேர்காலில் தேங்காய் உடைத்தல், பூசணிக்காய், எலுமிச்சை பலியிடுதல் போன்றவை நடைபெறும். பின்பு தேர் புறப்படும். இத்தேர் இழுக்கும் நிகழ்வில் வெளியூர் மக்களும் வேண்டுதல் உடையோரும் தேர் இழுப்பர்.
# திருவண்ணாமலை பெரிய தேர் திருவிழா

## கரும்பில் தூளிகட்டுதல்

குழந்தை பேறுபெறாத தம்பதிகள் குழந்தை பேரு வேண்டி வேண்டிகொள்வர். குழந்தை பேறுபெற்றவர்கள் பிறந்த குழந்தையை தூளியில் இட்டு கரும்பில் கட்டி கணவன்,மனைவியும் மாடவீதி வலம் வந்து வேண்டுதலை அன்று நிறைவேற்றுவர்.
# குட்டை புதர் செடிகள்

**குட்டைப் புதர் செடிகள்** (*Shrubs*) அல்லது குறுஞ்செடிகள் தரைக்கு மேல் தண்டுடன் கூடிய சிறிய செடி வகை ஆகும். இது ஓராண்டு, ஈராண்டுகள் மற்றும் பல்லாண்டுகள் வாழக்கூடிய தாவர வகையைச் சார்ந்தது.  
ஓராண்டு வழக்கூடிய குறுஞ்செடியானது, ஓராண்டுக்குள் வளர்ந்து, பூத்து, காய்த்து, கனிகளை உருவாக்கி இறந்துவிடும். குறுஞ்செடி மீண்டும் விதையில் இருந்து முளைக்கத் தொடங்கும்.  
ஈராண்டு மற்றும் பல்லாண்டு வாழக்கூடிய குறுஞ்செடியானது அதன் ஆயுட்காலம் முடிந்ததும் தாவரத்தின் ஒரு பகுதியானது தரைக்கு கீழ் பகுதியிலோ அல்லது தரையை ஒட்டிய பகுதியிலோ வாழும்.  
ஈராண்டு ஆயுள் கொண்ட தாவரங்கள் தனது இரண்டாம் ஆண்டில் பூத்து, காய்த்து மடியும். புதிய தாவரமானது தரையை ஒட்டிய அல்லது தரைக்குக் கீழ் உள்ள உயிருள்ள தாவரப்பகுதில் இருந்து முளைக்கத் தொடங்கும். அவையாவன; வேர், தண்டு, தரையை ஒட்டிய தடித்த தண்டு பகுதி, அல்லது பலவகையான தரைகீழ்த்தண்டுகள், முறையே கிழங்குகள், தரைகீழ்த்தண்டுகள், வேர்த்தண்டுகள் மற்றும் வேர்க்கிழங்குகள் ஆகும்.  
ஈராண்டு வாழக்கூடிய குட்டைச் செடிகளுக்கு உதாரணம் கேரட் ஆகும். பல்லாண்டு வாழும் குட்டைச் செடிகளுக்கு உதாரணம் உருளைக் கிழங்கு, பியோனி (பெரிய வெளிர்ச் சிவப்பு மலர்கள் கொண்ட தோட்டச் செடி), ஹோஸ்டா, புதினா மற்றும் சில புல் வகைகள் ஆகும்.  
வேகமாக வளரும் குட்டைச்செடிகள் (குறிப்பாக ஓராண்டுத்தாவரம்) பயேனியர்கள் ஆகும். சில குட்டைத் தாவங்கள் பெரிதாக வளரக்கூடியவை. *மியூசா* வாழைமரம் இவ்வகையில் அடங்கும். பல்லாண்டு வாழும் சில குட்டைத் தாவரங்கள் இரண்டாம்நிலை வேரில், வளர்ச்சி வளையத்தை உருவாக்குவதைக் கொண்டு அதன் வயது தீர்மானிக்கப்படுகின்றன, இம்முறைக்கு *ஹெர்ப்குரோனாலஜி* என்று பெயர்.
# கொளகம்பட்டி

**கொளகம்பட்டி** (*Kolagampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643485. இது கொளகம்பட்டி ஊராட்சிக்கு உட்பட்டது.
# கொளகம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும் உள்ளது. இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'58.6"N 78°26'36.1"E ஆகும்.
# கொளகம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 804 குடும்பங்களும் 3057 மக்களும் வசிக்கின்றனர். இதில் 1547 ஆண்களும் 1510 பெண்களும் அடங்குவர்.
# ஓமலூர் சந்திப்பு தொடருந்து நிலையம்

**ஓமலூர் சந்திப்பு தொடருந்து நிலையம்**(*Omalur Junction railway station*, நிலையக் குறியீடு:*OML*) இந்தியாவின், தமிழ்நாட்டின், சேலம் மாவட்டத்திற்குட்பட்ட தென்னக இரயில்வே துறையின், சேலம் இரயில்வே கோட்டத்தின் கீழ் இயங்கும் தொடருந்து நிலையம் ஆகும். ஓமலூர் மக்களின் தேவையை பூர்த்தி செய்யும் இந்நிலையம் 15 கோடி ரூபாயில் விரிவாக்கம் செய்யப்பட்டுள்ளது. இது சேலம் இரயில்வே நிலையத்திற்கு அருகில் உள்ள இரயில் நிலையம் ஆகும்.
# ஓமலூர் சந்திப்பு தொடருந்து நிலையம்

## இடம் மற்றும் அமைப்பு

இந்த நிலையம் 2 நடைமேடைகளைக் கொண்டுள்ளது. மூன்றாவது நடைமேடை கட்டும் பணி நடைபெற்று வருகிறது.  
இது இரண்டு வழித்தடங்களைக் கொண்டுள்ளது:
1. சேலம் - பெங்களூரு பிரிவு
1. சேலம் - மேட்டூர் அணை (வழி ஓமலூர்)
ஓமலூர் - பெங்களூரு (ஓசூர் வழியாக) வழியை மின் இருப்புப் பாதையாக மாற்ற 130 கோடி ரூபாய் நிதி ஒதுக்கப்பட்டுள்ளது.
# கோடி அள்ளி

**கோடிஅள்ளி ** (*Kodihalli*) என்பது இந்தியாவின், தமிழ்நாடு மாநிலத்திலுள்ள பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643647. இது கோடிஅள்ளி ஊராட்சிக்கு உட்பட்டது.
# கோடி அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 41 கிலோமீட்டர் தொலைவிலும், பென்னாகரத்தில் இருந்து 11 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'02.9"N 77°51'34.3"E ஆகும்.
# கோடி அள்ளி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 820, மொத்த மக்கள் தொகைகள் 3404,. இதில் 1803 ஆண்களும், 1601 பெண்களும் அடங்குவர். கல்வியறிவு பெற்றவர்கள் விகிதம் 54.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# ஜோதிபூஷன் பட்டாச்சார்யா

**பேராசிரியர் ஜோதிபூசன் பட்டாச்சார்யா** (1 மே 1926 - 1998) என்பவர் ஒரு இந்திய அரசியல்வாதி மற்றும் அறிஞர் ஆவார். அவர் இந்திய தொழிலாளர் கட்சியின் பொதுச் செயலாளராக பணியாற்றினார். மேற்கு வங்கத்தில் ஐக்கிய முற்போக்கு கூட்டணி அரசாங்கங்களில் அவர் அமைச்சராக பணியாற்றினார்.
# அரசு முன் மாதிரி மேல்நிலைப் பள்ளி, புதுக்கோட்டை

**அரசு முன் மாதிரி மேல்நிலைப்பள்ளி, புதுக்கோட்டை** இந்தியாவிலுள்ள தமிழ்நாடு மாநிலத்தின் புதுக்கோட்டை மாவட்டத்தில் அமைந்துள்ள அரசுப் பள்ளி ஆகும்.
# அரசு முன் மாதிரி மேல்நிலைப் பள்ளி, புதுக்கோட்டை

## நிர்வாகம்

இந்தப் பள்ளி தமிழ்நாடு அரசின் பள்ளிக்கல்வித்துறையின் கீழ் செயல்படுகிறது. புதுக்கோட்டை மாவட்ட முதன்மைக்கல்வி அலுவலர் இதன் நிர்வாக அலுவலர் ஆவார்.
# அரசு முன் மாதிரி மேல்நிலைப் பள்ளி, புதுக்கோட்டை

## மேல்நிலைப் பிரிவில் பயிற்றுவிக்கும் பாடப்பிரிவுகள்

1. கணிதப் பிரிவு 2. அறிவியல் பிரிவு 3. வணிகவியல் பிரிவு 4.வேளாண்மை பிரிவு 5. கணக்குப் பதிவியல் பிரிவு
# அரசு முன் மாதிரி மேல்நிலைப் பள்ளி, புதுக்கோட்டை

## அரசின் நலத்திட்டங்கள்

இப்பள்ளியில் தமிழக அரசின் நலத்திட்டங்கள் செயல்படுத்தப்படுகிறது.
# நம்பிப்பட்டி

**நம்பிப்பட்டி** (*Nambippatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 903. இது சின்னாங்குப்பம் ஊராட்சிக்கு உட்பட்டது.
# நம்பிப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'59.4"N 78°27'16.6"E ஆகும்.
# நம்பிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பினிபடி இந்த ஊரில் 448 குடும்பங்களும் 1947 மக்களும் வசிக்கின்றனர். இதில் 1022 ஆண்களும் 925 பெண்களும் அடங்குவர்.
# பாய் சாகர் ஏரி

**பாய் சாகர் ஏரி** (*Lake Foy Sagar*) இந்தியாவின் இராசத்தான் மாநிலத்தில் அஜ்மீர் அருகே அமைந்துள்ள ஒரு செயற்கை ஆகும். இது 1892 ஆம் ஆண்டில் பஞ்சம் நீக்கத் திட்டத்தின் கீழ் உருவாக்கப்பட்டது. இது இத்திட்டப்பொறியியலாளரான திரு. ஃபாய் என்பவர் பெயரிலேயே பெயரிடப்பட்டது. பஞ்சத்தின் நீக்கத் திட்டத்தின்போது கடுமையான பஞ்சம் நிலவியது. ஏரி தட்டையானதாக தோன்றுகிறது. மேலும், அருகிலுள்ள ஆரவல்லி மலைத்தொடரின் காட்சிகளை வழங்குகிறது. இந்த ஏரி நகரத்தின் சுற்றுலாத் தலங்களில் ஒன்றாகும்.  
இந்த ஏரி கட்டப்பட்ட நேரத்தில், அஜ்மீர் நகரம் அஜ்மிரே என அழைக்கப்பட்டுள்ளது, இது ஏரிகளில் நிறுவப்பட்ட கல்வெட்டுகளில் இருந்து கவனிக்கப்பட்டது. அதன் கொள்ளளவு 15 மில்லியன் பருமன் அடிகள் ஆகும். இதன் நீர்ப்பரப்பு 14,000,000 சதுர அடிகள் (1,300,000 ச்.மீ) ஆகும்.
# சின்னாங்குப்பம்

**சின்னாங்குப்பம்** (*Chinnankuppam*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 903. இது சின்னாங்குப்பம் ஊராட்சிக்கு உட்பட்டது.
# சின்னாங்குப்பம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோ மீட்டர் தொலைவிலும் உள்ளது. மேலும்
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'50.4"N 78°26'47.5"E ஆகும்.